Í ár líkt og í fyrra efnir Rauði krossinn á Akranesi til jólagjafasöfnunar í þágu bágstaddra barna á Akranesi og í Hvalfjarðarsveit . Gjöfunum verður dreift fyrir jólin í samvinnu við félagsþjónustu sveitarfélaganna . Á síðasta ári fengu 84 börn á Akranesi og nærsveitum jólagjafir í gegnum Rauða krossinn og þar með lögðu íbúar á svæðinu sitt að mörkum til þess að ekkert barn í samfélaginu yrði útundan . Í ár gerir RKÍ Akranesdeild það sama . Tekið var á móti gjöfum í gær , 9. desember , og aftur verður móttaka næsta sunnudag , þann 16. desember . Einnig er hægt að koma með gjafir á opnunartima skrifstofu RKÍ frá kl. 9.00 til 15.00 mánudaga til fimmtudaga . “ Á morgun , þriðjudag , er bæjarbúum svo boðið í jólakortaföndur í Rauða kross húsinu eftir vinnu ( milli 16 og 19 ) . Rauði krossinn leggur til efni í kortin sem send verða þeim sem búa við einsemd og einangrun með kærleiksveðju frá sjálfboðaliða í Rauða krossinum , ” segir í tilkyninngu frá RKÍ .